
REFERAT
Privind aprobarea actualizării Devizului General de cheltuieli aprobat prin 
HCLMT nr. 260/29.06.2010
      
În conformitate cu prevederile legislaţiei actuale de mediu, respectiv a OUG nr. 195/2005 privind protecţia mediului, actualizată, art. 70, autorităţile administraţiei publice locale au obligaţia de a îmbunătăţi microclimatul localităţilor prin amenajarea şi întreţinerea izvoarelor şi a luciilor de apă din interiorul şi din zonele limitrofe acestora, de a lua măsuri de refacere peisagistică şi ecologică a zonelor deteriorate. 

Prin HCL nr. 260/29.06.2010 s-a aprobat Studiul de Fezabilitate privind „Reconstrucţia ecologică a bălţii de pe strada Lămâiţa, Timişoara”, întocmit de SC SUBCONTROL SRL conform proiectului nr. 1515.01.1/ 2010. 

Având în vedere faptul că în bugetul local al anului 2014 a fost alocată suma de 500 mii lei pentru demararea lucrării de execuţie a acestui obiectiv, iar devizul general de cheltuieli a fost aprobat la cursul BNR al anului 2010, prin adresa nr. SC2014-1092/20.01.2014 Primăria Timişoara - Direcţia de Mediu, a solicitat prestatorului SC SUBCONTROL SRL actualizarea devizului de lucrări pentru demararea procedurii de licitaţie publică în vederea efectuării lucrărilor conform proiectului.
Menţionăm faptul că valoarea totală a cheltuielilor necesare realizării lucrării de investiţie prevăzută în Devizul General aprobat prin HCLMT 260/29.06.2010 a fost de 679,187 mii euro (2.779,849 mii lei), iar în Devizul General actualizat la data de 10.02.2014, supus aprobării în Consiliul Local al Municipiului Timişoara, este de 648,331 mii euro (2.901,540 mii lei).
În acest sens,
PROPUNEM
Aprobarea actualizării devizului general de cheltuieli necesare pentru execuţia lucrării la obiectivul de investiţie Reconstrucţia ecologică a bălţii de pe strada Lămâiţa, inclus în Anexa la HCLMT 260/29.06.2010, conform Anexei care va face parte integrantă din hotărâre.

